Държавен вестник, бр. 2, 2021 г., стр. 7

БРОЙ  2	
Д Ъ Р Ж А В Е Н  В Е С Т Н И К 	
СТР.  7  
През 2018 г. НАОА бе отново приета в 
Европейската асоциация за осигуряване на 
качеството (ENQA) и вписана в Европейския
регистър на агенциите за оценяване на ка­
чеството (EQAR), което прави легитимни 
акредитираните от нея ВУ в европейското 
образователно пространство. Вписването бе 
направено след оценка от страна на двете 
институции и отразява приетите стандарти, 
насоки и критерии за оценяване на качест­
вото като съответстващи на европейските 
такива. В този смисъл НАОА е и европейска 
агенция и има предложения за акредитиране 
на чужди университети – възможност, която 
беше регламентирана с поправките в ЗВО 
от 2020 г. Необходима е обаче допълнителна 
работа по изработване и приемане на ефек­
тивна стандартизирана методика за оценяване 
на качеството, която обективно да очертава 
силните и слабите страни на оценяваните 
висши училища и образователни програми.
С промени в ЗВО през 2020 г. бяха акту­
ализирани условията за програмна и институ­
ционална акредитация. Важен момент е, че за 
целите на акредитацията един преподавател 
ще може да участва при акредитирането само 
на едно висше училище. Предстои реалното 
приложение на измененията в практика и все 
още не е ясно какви ще бъдат резултатите 
от тях по отношение на повишаването на 
качеството на висшето образование.
Чрез ОПНОИР бяха осигурени средства за 
подкрепа на квалификацията на преподава­
телите, актуализиране на учебните планове 
и програми и въвеждането на електронно 
дистанционно обучение и дигитални ресурси. 
Тези дейности допринесоха за повишаване на 
подготовката на преподавателите, а оттам и 
на качеството на обучението. На тази база 
понастоящем се разработват национални про­
грами за подкрепа на преподавателите, в т.ч. 
и по отношение на кариерното им развитие 
и професионалната им реализация.
С цел подобряване на връзката между ин­
ституциите за висше и средно образование 
и повишаване на качеството на профилира­
ната, професионалната и специализираната 
подготовка беше осигурена възможност за 
сключване на до две споразумения между 
държавни висши училища и държавни или 
общински училища от системата на предучи­
лищното и училищното образование. Предвид 
съществените различия в броя на ПН в раз­
личните висши училища тази мярка трябва да 
бъде доразвита, за да се даде възможност за 
коопериране на по-големите висши училища 
с повече партньори според спецификата на 
обучението.
Системата за натрупване и трансфер на 
кредити е оформена документално на всички 
нива, но все още не се използва пълният є 
капацитет, поради недостатъчната мотивация 
на висшите училища да осигурят признаване 
на кредитите, получени при мобилност на 
студентите.
Все още не е актуализиран Класифика­
торът на областите на висше образование и 
професионалните направления, въпреки че 
беше извършена значителна подготовка в 
тази посока.
По Цел 3. Изграждане на устойчива и 
ефективна връзка между висшите училища 
и пазара на труда и постигане на динамично 
съответствие между търсенето и предлагането 
на специалисти с висше образование
Променени бяха условията и редът за утвър­
ждаване на броя на приеманите за обучение 
студенти и докторанти в държавните висши 
училища, въведен беше списък на приоритет­
ните професионални направления и списък на 
защитените специалности. За тази цел бяха 
използвани прогнозите за търсенето и пред­
лагането на работна сила, разработвани от 
МТСП, както и заявки от страна на национално 
представените работодателски организации. 
Създадени бяха финансови стимули за кан­
дидат-студентите и за ВУ за обучение в тези 
професионални направления и специалности. 
В публичното пространство системно беше 
обяснявана ползата за кандидат-студентите и 
за обществото при обучение на повече сту­
денти в STEM областите (наука, технологии, 
инженерство и математика). Като цяло, в 
резултат на тези усилия, през последните 4 
години се наблюдава съществена промяна в 
дела на приетите студенти в посока по-ба­
лансиран прием в различните ПН и по-добро 
съответствие с очакваната реализация. Все 
още критично нисък е приемът в ключови 
за икономиката ПН, като математика, инже­
нерни и технически направления, природни 
науки и други.
Специално трябва да се отбележи Кон­
цепцията за насърчаване на обучението на 
софтуерни специалисти от 2015 година, която 
за периода до 2020 г. доведе до повишение 
на относителния дял обучавани студенти в 
свързаните специалности от 6,25 % на 7,50 % 
от общия брой студенти и създаде ефективна 
рамка за връзка на висшето образование с 
бизнеса и със средните специализирани учи­
лища в тази област.
Беше диференциран подходът при опреде­
лянето на стипендиите за обучение и беше 
осигурено целево субсидиране на студенти от 
приоритетни за икономиката професионални 
направления. Предвидени са и други възмож­
ности за финансова подкрепа, насочени към 
студентите в професионални направления с 
особена значимост за развитието на страната.
Продължи работата по създаване на про­
фили на компетентност с фокус върху техни­
ческите професии. Тази дейност би трябвало 
да се интензифицира предвид изискванията